《登清苑县城楼》
清代·姚范

重看长剑出乡关，轣辘单车道转艰。梦远莺花居上谷，楼临风雨望郎山。

惊心客燕逢春老，回首长楸落日闲。闻道卿云皆属御，雷音新从上陵还。

作者简介：（1702—1771）安徽桐城人，字南青，号姜坞，初名兴涑，字已铜。乾隆七年进士。官翰林院编修，充三礼馆纂修。文章沉邃幽古，学术长于考订，所见多前人所未发。有《援鹑堂诗集》、《援鹑堂文集》、《援鹑堂笔记》。